Şoker (film, 1989)

Şoker () — 1989-cu ildə çəkilən ABŞ filmlərindən biridir. Filmin B filmləri (az büdcəli) siyahısına daxil olmasına baxmayaraq böyük gəlir əldə etmişdir. Filmin rejissoru və ssenaristi məşhur ABŞ rejissoru Ues Kreyvendir. Filmin digər adı "Ues Kreyvenin Şokeri" kimi səslənir. Filmin distribütori Universal Pictures kinokompaniyasıdır.

 Məzmun 

ABŞ, Los-Anceles. Cavan futbolçu Conatan Parker Amerikan futbolunda aldığı beyin zədəsindən sonra gecələr qəribə yuxular görməyə başlayır. Conatan yuxuda Horas Pinker adlı manyakın özgə bir ailəni necə öldürdüyünü görür. O, polislərin diqqətini cəlb edir və polislər ilə manyakın axtarışına başlayır. Lakin bir müddət keçdikdən sonra manyakın hədəfi Conatanın ailəsi olur. İlk hədəfi isə Conatanın nişanlısı olur. Horas Conatanın nişanlısını ad günündə öldürür. Nişanlısı dəfn edildikdən sonra Conatan yuxularında nişanlısının ruhunu görür. Conatan Horasdan intiqam almaq niyyətindədir. Bu hadisədən sonra Conatan və atası Don Parker manyakın izinə düşürlər. Lakin nə Conatan, nə də atası Don başa düşürlər ki, manyak Horası tutmaq elə də asan olmayacaq. Nəhayət, Horas elektrik stuluna məhkum etdildikdən sonra ölür. Lakin elektrik stuluna məhkum edilməmişdən əvvəl elə edir ki, öldükdən sonra onun ruhu daima yaşasın.

Öldükdən sonra Horasın ruhu yanında dayanan qızın içinə girir. Bundan heç kəs xəbər tutmur. Onu maşında apararkən, qəflətən detektivlərə hücum edir. Bu zaman qəza baş verir. Qəzada detektivlərin hər ikisi ölür. Lakin Horas ruh olduğuna görə ona heç nə olmur. Horas bunun ardınca maşındakı detektivlərdən birinin içinə girərək, Conatanın evinə gəlir. Detektivin içindəki Horas Conatanı səsləməyə başlayır. Conatan isə televizorda onu səsləyən detektivin ölüm xəbərini eşidir. Conatan qaçmağa başlayır. Bu zaman onu Horas təqib etməyə başlayır. Horas Conatanın yaxın qaradərili dostunu öldürür. Hətta onun atasının belə bədəninə daxil olur. Lakin Conatan atasını onun ruhundan xilas etməyi bacarır. Bu hadisədə baş verdikdən sonra Conatan yoldaşları ilə Horası təqib etməyə başlayır. Sonda Conatan onunla üz-üzə gəlir. Horas onunla televiziya kanallarında vuruşmağa başlayır. Conatan televizordan çıxdıqdan sonra onu televizorun içində saxlayır və elektriki söndürür. Horasın ruhu televizorun içində qalaraq ölür. Beləcə, Conatan öz nişanlısının intiqamını almış olur.

 Rollarda 
 Aktyor/aktrisa  Rol  QeydlərPiter Berq  Conatan Parker Miç Pileci  Horas Pinker Maykl Mörfi  Leytenant Don Parker  Conatanın atasıKamill Kuper  Elison  Conatanın nişanlısıBrent Spayner  Tok-Şouda qonaq  titrdə göstərilməyibSem Skarber  Kuper Riçard Bruks  Rino Ted Reymi  Pak-Men Con Teş  TV diktoru Cessika Kreyven  Horasın qurbanı kimi Conatan Kreyven  Coger Ues Kreyven  qonşulardan biri Holli Kaplan  qonşulardan biri Brüs Vaqner  Qətlkar Emili Semuel  Salli Keyt Antoni-Lubou-Bellami  Futbol oyunçusu Hezer Lencenkemp  Viktim Virciniya Morris  Dayana Conatan Parker  Qaçan adam 

 Saundtrek 

 Maraqlı faktlar 
 "Şoker" filmi 10 aya çəkilmişdir.
 Conatan Parker ikinci gördüyü yuxusunda "Mariann" və "Vaqner" küçələrini görür. Mariann bu filmin prodüseridir, Vaqner isə aktyordur.
 Ues Kreyvenin ilk nikahından olan övladları Conatan və Cessika Kreyven epizodik rollarda çıxış etmişlər.

 İstinadlar 

 Xarici keçidlər 

 RottenTomatoes.com review
 DVDManiacs review 
 Craptastic Movies Review 

Kateqoriya:ABŞ filmləri
Kateqoriya:1989-cu ilin qorxu filmləri
Kateqoriya:ABŞ-nin qorxu filmləri
Kateqoriya:Qara yumor filmləri
Kateqoriya:Ues Kreyvenin filmləri
Kateqoriya:Los-Ancelesdə çəkilmiş filmlər
Kateqoriya:Müstəqil ABŞ filmləri
Kateqoriya:Universal Pictures filmləri